b"\n_START_ARTICLE_\nTrongisv\xc3\xa1gur\n_START_SECTION_\nPavell\xc3\xb3 esportiu i estadi de futbol\n_START_PARAGRAPH_\nA Trongisv\xc3\xa1gur, hi ha un pavell\xc3\xb3 esportiu, una escola i una llar\xc3\xad d'infants. El 17 de novembre de 2011 es va iniciar la construcci\xc3\xb3 d'un nou estadi de futbol per a l'equip local, el TB Tv\xc3\xb8royri, a l'oest de la pista poliesportiva. L\xe2\x80\x99abril de 2012, el camp de futbol es va inaugurar amb el nom de anomenar F\xc3\xb3tb\xc3\xb3ltsv\xc3\xb8llurin vi\xc3\xb0 St\xc3\xb3r\xc3\xa1 (Estadi del Riu Gran); St\xc3\xb3r\xc3\xa1 significa riu gran en fero\xc3\xa8s, precisament el nom del riu que passa a poc m\xc3\xa9s de 100 metres del camp. S'havien considerat altres noms per a l'estadi de futbol, com ara \xc3\x8d St\xc3\xb3punum o Undir Brekkum, top\xc3\xb2nims antics de la zona constru\xc3\xafda.\n_START_SECTION_\nTurisme\n_START_PARAGRAPH_\nA aproximadament 1 km a l'oest de Trongisv\xc3\xa1gur s'est\xc3\xa9n un dels boscos m\xc3\xa9s grans de les Illes F\xc3\xa8roe, el Vi\xc3\xb0arlundin \xc3\xad Trongisv\xc3\xa1gi. Com tots els boscos o parcs de les F\xc3\xa8roes de fora de la capital, T\xc3\xb3rshavn, est\xc3\xa0 tancat per protegir els arbres de les ovelles que busquen menjar. T\xc3\xa9 una superf\xc3\xadcie de m\xc3\xa9s de 3 hect\xc3\xa0rees i \xc3\xa9s una destinaci\xc3\xb3 tur\xc3\xadstica molt popular amb les seves rutes de senderisme i instal\xc2\xb7lacions per a fer barbacoes al costat del riu Rang\xc3\xa1."